CELEX: 62019CN0775
Language: sl
Date: 2019-10-22 00:00:00
Title: Zadeva C-775/19: Predlog za sprejetje predhodne odločbe, ki ga je vložilo Finanzgericht Baden-Württemberg (Nemčija) 22. oktobra 2019 – 5th AVENUE Products Trading GmbH/Hauptzollamt Singen

27.1.2020   
            
            
               SL
            
            
               Uradni list Evropske unije
            
            
               C 27/17
            
         
      Predlog za sprejetje predhodne odločbe, ki ga je vložilo Finanzgericht Baden-Württemberg (Nemčija) 22. oktobra 2019 – 5th AVENUE Products Trading GmbH/Hauptzollamt Singen
      (Zadeva C-775/19)
      (2020/C 27/23)
      Jezik postopka: nemščina
      
         Predložitveno sodišče
      
      Finanzgericht Baden-Württemberg
      
         Stranki v postopku v glavni stvari
      
      
         Tožeča stranka: 5th AVENUE Products Trading GmbH
      
         Tožena stranka: Hauptzollamt Singen
      
         Vprašanji za predhodno odločanje
      
      
                  1.
               
               
                  Ali gre pri plačilih, ki jih kupec blaga poleg kupnine v višini, ki je odvisna od višine njegovih prihodkov, štiri leta enkrat na leto opravi za to, da lahko
                  
                              —
                           
                           
                              na nekem ozemlju,
                           
                        
                              —
                           
                           
                              sploh prvič,
                           
                        
                              —
                           
                           
                              ekskluzivno in
                           
                        
                              —
                           
                           
                              stalno
                           
                        prodaja blago, za avtorske honorarje ali licenčnine v smislu člena 32(1)(c) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1), ki jih je treba na podlagi člena 32(5)(b) Carinskega zakonika Skupnosti v povezavi s členom 157(2) Uredbe Komisije (EGS) št. 2454/93 z dne 2. julija 1993 o določbah za izvajanje carinskega zakonika Skupnosti (2) prišteti k dejansko plačani ali plačljivi ceni uvoženega blaga?
               
            
                  2.
               
               
                  Ali je treba taka plačila v primeru pritrdilnega odgovora prišteti plačani ali plačljivi ceni uvoženega blaga samo sorazmerno in, če je tako, po katerih merilih
               
            
         (1)  UL, posebna izdaja v slovenščini, poglavje 2, zvezek 4, str. 307.
      
         (2)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL, posebna izdaja v slovenščini, poglavje 2, zvezek 6, str. 3).